Innovatsion texnoparklarning tashkil etilishi va faoliyat yuritishi tartibga solinadi

Innovatsion texnoparklar davlat-xususiy sheriklik asosida faoliyat yuritadilar. Vazirlar Mahkamasining tegishli qarori loyihasi QHTBT portalida muhokama qilinmoqda. Bu haqda Norma.uz xabar berdi.
Hujjatda texnopark maqomini berish tartibi va shartlari, uning faoliyat yo‘nalishlari va funksiyalari, qo‘shma loyihalarni amalga oshirish uchun davlat-xususiy sheriklik shakllari va h.k. nazarda tutilgan.
Boshqalar qatori «texnopark» tushunchasi ochib berilgan. Oddiy qilib aytganda, u innovatsion mahsulot ishlab chiqaruvchi korxonalarni tashkil etish va innovatsion faoliyat natijalarini ishlab chiqarishga joriy etishga xizmat qiladi. Mulkchilik shaklidan qat’i nazar, davlat ro‘yxatidan o‘tkaziladi.

Eslatib o‘tamiz, poytaxtimizning Yunusobod, Sergeli, Yakkasaroy tumanlarida bir nechta texnoparkka; «Yashnobod» texnoparkiga; TTESI huzurida O‘quv-amaliy to‘qimachilik texnoparkiga asos solingan.
Texnoparklar quyidagi sohalarda ilmiy tadqiqotlarni, sanoatda tajriba sinovlarini o‘tkazishga, innovatsion namunalarni o‘zlashtirish uchun berishga ixtisoslashtirilishi kutilmoqda:
Texnoparklarni tashkil etish va tugatish vazifasi Innovatsion rivojlanish vazirligiga yuklatildi. Texnopark faoliyatini direksiya boshqaradi. U rezidentlarni jalb etib, uning hududida joylashtiradi.
Texnoparklar hududida loyihalarni amalga oshirish uchun davlat-xususiy sheriklikning quyidagi shakllari taklif etilmoqda:
Loyihalar davlat yoki xususiy sherik tashabbusiga ko‘ra kelishuv asosida amalga oshiriladi.
Ajratiladigan yer uchastkalarini, shuningdek foydalanilmayotgan bo‘sh turgan binolarni viloyat hokimliklari Innovatsion rivojlanish vazirligining taqdimnomasiga ko‘ra belgilaydilar. Ularning o‘zlari bo‘sh turgan davlat ob’ektlari «nol» xarid qiymatida uzoq muddatli bepul foydalanishga berilishini ta’minlaydilar.
Texnopark maqomini qanday olish mumkin?
Buning uchun quyidagilar mavjud bo‘lishi talab etiladi:
a) innovatsion loyiha hamda vakolatli organning ijobiy xulosasi;
b) quyidagilar nazarda tutilgan texnoparkni tashkil etish va rivojlantirish konsepsiyasi:
imkon qadar ko‘p sonli rezidentlarni jalb etish va texnopark hududida joylashtirish;
texnopark rezidentlariga zarur servis xizmatlarini ko‘rsatish;
texnopark rezidentlarini qo‘llab-quvvatlash, sh. j.: investorlarni jalb etish uchun innovatsion loyihalarga ekspert bahosi berish, innovatsion faoliyatning axborot ta’minoti, ofis, laboratoriya va ishlab chiqarish maydonlarini imtiyozli shartlarda taqdim etish;
v) alohida hudud doirasida umumiy maydoni kamida 1000 m² texnopark egallagan ishlab chiqarish va ofis binolari;
g) faoliyat yuritayotgan kommunikatsiyalar, aloqa, kichik ishlab chiqarishlar, laboratoriyalar, tarkibiy bo‘linmalar va h.k. bo‘lgan ishlab chiqarish va ofis binolari. Ular «g‘oyadan tajriba namunasigacha va, keyinchalik, sanoat mahsulotigacha» prinsipi bo‘yicha innovatsion faoliyatning to‘liq sikli uchun texnopark rezidentlariga beriladi;
d) innovatsion korxonalarning kuzatuv (ekspert) kengashi, o‘quv markazi, servis xizmatlari markazi;
ye) texnoparkni rivojlantirish uchun zaxira maydonlar.
Kim mablag‘ ajratadi?
Texnopark loyihalari quyidagi manbalardan moliyalashtirilishi rejalashtirilmoqda:
Loyiha o‘zgartirilishi, unga qo‘shimcha kiritilishi yoki rad etilishi mumkin.